**Dar unde-i tata**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dragă Kitty raiul este o camera fără ferstre

Plină cu cărți în toate limbile pământului Să

Nu exagerăm totuși Trebuie să fie loc Oamenii

merg nu zboară din bibliotecă în bibliotecă

Lectura are nevoie de-o cale de acces

De pildă cărțile de poezie mă ajută să respir

Cele de aventuri să uit de foame și singurătate

Numai cărțile de dragoste mă deprimă

Deocamdată

Nu înțeleg însă un lucru

Cum poate să fie nisipul

duminica

atât de albastru

Costel Zăgan, CONTRAJURNALUL ANNEI FRANK